ไฟแนนซ์ทูเดย์
ซุบซิบกันทั้งกระทรวงการคลังว่า ก่อนนายกรัฐมนตรีหญิง ยิ่งลักษณ์ ชินวัตร จะเดินทางไปเยอรมนีจะมีการปรับคณะรัฐมนตรีชุดใหญ่
26 มิ.ย. 2555

‘จงลืมบุญคุณที่เราทำ แต่จงจำบุญคุณที่เขาให้ไว้’
...ซุบซิบกันทั้งกระทรวงการคลังว่า ก่อนนายกรัฐมนตรีหญิง ยิ่งลักษณ์ ชินวัตร จะเดินทางไปเยอรมนีจะมีการปรับคณะรัฐมนตรีชุดใหญ่




เดอะโต้ง-กิตติรัตน์ ณ ระนอง จะพ้นตำแหน่ง รมว.คลังไปนั่งทำงานถนัดเป็นรองนายกรัฐมนตรีตำแหน่งเดียว ขณะที่มือทำงาน “วราเทพ รัตนากร” สมาชิกบ้าน 111 ที่ดูจะถูกโฉลกกับหมาย 111 เพราะไปตีกอล์ฟก็เจอแคดดีหมายเลข 111 เป็นประจำในหลายๆ สนาม ทั้งๆ ที่ไม่ได้จองไว้ 4-5 ครั้งมาแล้ว จนเจ้าตัวบอกว่าถูกโฉลกจริงนั้น จะมีเสลี่ยงมารับให้มานั่งกำกับเป็น “ขุนคลัง วายุภักษ์ 1” เพื่อขับเคลื่อนนโยบายที่ยักตื้นติดกึกยักลึกติดหล่มให้ติดลมบน
จารุพงศ์ เรืองสุวรรณ รมว.คมนาคม อาจจะถูกโยกมานั่งทำงานถนัดเป็น รมว.แรงงานแทนที่ เผดิมชัย สะสมทรัพย์ ที่ส่อแววหลุดวงจรรัฐมนตรี โดยมี “เฮียเพ้ง-พงษ์ศักดิ์ รักตพงศ์ไพศาล” เข้ามาทำงานเป็นเจ้ากระทรวงหูกวางแทนที่
ขณะที่ ยงยุทธ วิชัยดิษฐ หัวหน้าพรรคผู้ไร้อำนาจก็หลุดตำแหน่ง รมว.มหาดไทย แต่จะมี “เสี่ยอ้วน-ภูมิธรรม เวชยชัย” อดีต รมช.คมนาคม มือดีที่กำกับอยู่หลังม่านมายาวนานขึ้นชั้นเป็นรัฐมนตรีมหาดไทยแทน
ผิดจากนี้ไปว่าบรรดาอธิบดีกระทรวงการคลัง ที่ลุ้นกันหนักว่าจะขยับก้นตามนายเก่ากันเป็นโขยง...ต้นกล้าม่ายเกี่ยว อิๆ